CELEX: 62020TN0659
Language: sk
Date: 2020-10-30 00:00:00
Title: Vec T-659/20: Žaloba podaná 30. októbra 2020 – SJ/Komisia

25.1.2021   
            
            
               SK
            
            
               Úradný vestník Európskej únie
            
            
               C 28/53
            
         
      Žaloba podaná 30. októbra 2020 – SJ/Komisia
      (Vec T-659/20)
      (2021/C 28/83)
      Jazyk konania: angličtina
      
         Účastníci konania
      
      
         Žalobca: SJ AB (Štokholm, Švédsko) (v zastúpení: J. Karlsson a M. Johansson, advokáti)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil vykonávacie rozhodnutie Komisie (EÚ) 2020/1193 z 2. júla 2020, o uplatniteľnosti článku 34 smernice Európskeho parlamentu a Rady 2014/25/EÚ na železničnú osobnú dopravu vo Švédsku (1) v rozsahu, v akom stanovuje, že sa smernica o verejných službách aj naďalej uplatňuje na zákazky, ktorých účelom je umožniť výkon činností súvisiacich s poskytovaním komerčných služieb železničnej osobnej dopravy vo Švédsku;
               
            
                  —
               
               
                  alternatívne, v prípade, že podľa Všeobecného súdu nebude čiastočné zrušenie prípustné alebo možné, zrušil rozhodnutie v celom rozsahu, a
               
            
                  —
               
               
                  uložil Komisii povinnosť nahradiť trovy konania žalobcu
               
            
         Dôvody a hlavné tvrdenia
      
      Na podporu svojej žaloby žalobca uvádza šesť žalobných dôvodov.
      
                  1.
               
               
                  Prvý žalobný dôvod sa zakladá na tom, že Komisia sa dopustila nesprávneho právneho posúdenia, keď nevyhlásila, že smernica o verejných službách sa neuplatňuje na zákazky, ktorých účelom je umožniť poskytovanie komerčných služieb železničnej osobnej dopravy na trase Göteborg-Malmö.
               
            
                  2.
               
               
                  Druhý žalobný dôvod sa zakladá na tom, že Komisia nesprávne vyložila a uplatnila kritériá pre neuplatniteľnosť smernice o verejných službách.
               
            
                  3.
               
               
                  Tretí žalobný dôvod sa zakladá na tom, že Komisia nesprávne vymedzila relevantné trhy.
               
            
                  4.
               
               
                  Štvrtý žalobný dôvod sa zakladá na tom, že Komisia sa dopustila zjavne nesprávneho posúdenia, keď dospela k záveru, že poskytovanie služieb železničnej osobní dopravy na trase Stockholm-Göteborg nie je priamo vystavené hospodárskej súťaži.
               
            
                  5.
               
               
                  Piaty žalobný dôvod sa zakladá na tom, že Komisia sa dopustila zjavne nesprávneho posúdenia, keď nedospela k záveru, že celý švédsky trh je vystavený hospodárskej súťaži v zmysle článku 34 smernice o verejných službách.
               
            
                  6.
               
               
                  Šiesty žalobný dôvod sa zakladá na nedodržaní podstatných procesných náležitostí.
               
            
         (1)  Ú. v. EÚ L 262, 2020, s. 18